Tavakuairetã Saáragua Árave Jekopytyjojáva

Tavakuairetã Saáragua Árave Jekopytyjojáva (Áraveñe'ẽme: الجمهورية العربية الصحراوية الديمقراطية, Al-Ŷumhūrīyyah Al-`Arabīyyah Aṣ-Ṣaḥrāwīyyah Ad-Dīmuqrāṭīyyah ha Karaiñe'ẽme: República Árabe Saharaui Democrática) ha'e peteĩ tetã hekosãso namoañetéiva opa tetã ambuéva, ijyvy apekuére oñembojára tetã Marruéko ha Mauritáña oiko rire ary 1975-pe Epáña ñesẽ upe kolóniagui ojehero akue Saára Epáñagua, ha upéi Marruéko omoĩmba ko yvy pehẽngue ijyvy apekueteepýpe jasypoapy 1979-pe, tetã Mauritáña osẽ rire.

Epáña retã osẽ rire ko yvýgui ary 1976-pe, tetã Marruéko ha Mauritáña oñembojára Kuarahyreike Saára rehe. Upe guive, ko yvy pehẽngue oĩ Marruéko ipoguýpe ko'ãga meve, hákatu opa umi tetã ambuéva ONU pegua nomoañetéi upéichaDocument S/2006/249, Report of the Secretary-General on the situation concerning Western Sahara
. ha Tavakuairetã Saáragua Árave Jekopytyjojáva ojerure Kuarahyreike Saára ojapo hag̃ua hetã. Mauritáña omoĩ ipoguýpe heta táva Kuarahyreike Saára ipehẽngue ñembyguápe.

Tavakuairetã Saáragua Árave Jekopytyjojáva hekosãso oñemoañete 84 tetã rehe, ko tetã hetakue oñemoambue he'iháicha ñavõ maranduhára. He'iháicha Európa Joaju Amandaje Guasu, 54 tetã omoañete ko tavakuairetã hekosãsoha.Rapport de la Présidente de la délégation ad hoc Sahara occidental, Catherine Lalumière, vice-présidente du Parlement européen, 2002, lire en ligne He'iháicha upe «maranduhára Saára Marruékogua» 27 tetã omoañete ko ko tavakuairetã hekosãsoha ary 2011-pe, hákatu he'iháicha ko Aty Polisário amo 80 tetã omoañete.Cronología con los hechos más relevantes, los logros diplomáticos y los reconocimientos de la RASD durante estos 38 años. Sahara Press Service (SPS).Ko tetã oĩ hína Áfrika Joatýpe.

Ko tetã ojejuhu Áfrika ipehẽngue yvateguápe, ijerére ojejuhu yvate gotyo paraguasu Atlántiko, kuarahyresẽ ngotyo ha ñemby ngotyo Mauritáña ojejuhu, tetã Marruéko yvate gotyo, yvate kuarahyresẽ ngotyo Arhélia ojejuhu. Ijyvy apekue oĩ Saára yvy ojeiko'ỹháme.

 Mandu'apy 

 Joaju 

 Tavakuairetã Saáragua Árave Jekopytyjojáva henda tee ñandutíme (Áraveñe'ẽme ha Karaiñe'ẽme)
 Tavakuairetã Saáragua Árave Jekopytyjojáva arandupy henda tee ñandutíme (Karaiñe'ẽme)
 Página oficial del Ministerio de Salud (Karaiñe'ẽme)
 Página oficial del Ministerio de Desarrollo Económico (Áraveñe'ẽme ha Karaiñe'ẽme)
 Sahara Press Service Agencia de noticias oficial de la R.A.S.D. (Árabe, Español, Francés e Inglés)